# Associació Cultural Fallera Na Jordana

La comissió Na Jordana (número 9 al cens de Junta Central Fallera) és una associació cultural fallera amb seu social al Carrer Salvador Giner núm. 9. La falla té com a demarcació el carrer homònim, a més de la Plaça Pere Borrego, el Carrer Llíria i el de Salvador Giner.
A banda de plantar la falla, el col·lectiu opera com a referent cultural de la ciutat de València per les nombroses activitats i propostes que anualment genera: publicacions, muntatges teatrals (presentacions falleres), realització i exhibició de Betlems artesanals o el "Tirant de lletra", una lectura pública de l'obra de Joanot Martorell oberta a la participació del veïnat i la ciutadania, que cada edició compta a més amb la col·laboració de reeixides personalitats de l'àmbit cultural, esportiu, educatiu, festiu, polític o institucional valencià.
L'any 2002 obtingué la Medalla al mèrit cultural que atorga el Consell Valencià de Cultura.

## Història

Es considera que la seua primera falla es va plantar el 1884, i participa en la secció Especial des del 1954, la qual cosa la converteix en la que més vegades ha competit en aquesta secció. Així mateix, és la comissió que més voltes ha guanyat el primer premi d'enginy i gràcia de la secció especial, en vint-i-cinc ocasions.
La falla Na Jordana ha aconseguit dotze vegades el primer premi de totes les categories de les Falles de València, en els anys 1956, 1965, 1975, 1980, 1982, 1986, 1988, 1990, 1994, 1995, 1997 i 2003. També ha guanyat en set ocasions el premi de la màxima categoria amb la falla infantil: 1960, 1962, 1966, 1987, 1989, 1990 i 2016.
El cadafal faller es va traslladar el 1983 des de la mateixa plaça Na Jordana (actualment plaça de Pere Borrego) a la Plaça del Portal Nou, ja que creixia i l'estretor de la plaça feia difícil encaixar-lo.
Entre el 1972 i l'any 2000, el seu president, i cap visible ha estat Pere Borrego i Galindo, càrrec que actualment ostenta el seu fill, Pere Borrego i Pitarch.

## Falles
### 2001

Lema: 2001, una odissea de tres parells de nassos o Pinotxada universal
Artista: Manolo Martín
Disseny: Sigfrido Martín Begué i Vicente Jarque
2001, una odissea de tres parells de nassos o Pinotxada universal va ser el nom que va rebre el monument faller que l'any 2001 va plantar Na Jordana en secció especial.
L'artista encarregat de realitzar-la va ser Manolo Martín López, que va comptar amb la col·laboració de Sigfrido Martín i del crític d'art Vicente Jarque. La falla, que naixia amb l'objectiu d'innovar, estava composta per una gran figura de Pinotxo amb una pala matamosques. Com era habitual a les falles de Martín, ens trobàvem unes línies sòbries i figures estilitzades, defugint de l'habitual barroquisme faller. A banda, els ninots menors, fets de fusta, anaven vestits amb dissenys inspirats en dissenyadors de moda de referència com Gaultier o Armani.
Aquell any, la falla de Na Jordana va rebre el segon premi de secció especial (la màxima categoria fallera) quedant per darrere del monument que Paco López va plantar per a la Falla de Convent Jerusalem. Açò va fer que des de la comissió del Carme es criticara fortament la Junta Central Fallera per una decisió que, en la seva opinió, va ser botxornosa pel fet que la JCF atorgara a Na Jordana els premis d'enginy i gràcia i de millor figura, però no el primer premi per al monument. Manolo Martín fins i tot va dir que la Junta Central Fallera mantenia l'esquema franquista amb la que va ser creada.
Com a mostra del seu desacord amb el premi, la comissió fallera va anar a rebre els guardons portant nassos de Pinotxo, en homenatge a la seva falla i com a manera de protestar davant la Junta Central Fallera.

### 2003

Lema: Natura Mare
Artista: José Latorre i Gabriel Sanz
La falla plantada en 2003 va ser l'última amb què Na Jordana va guanyar el primer premi, sent l'anterior vegada 1997. Aquell any va celebrar el seu 50è any consecutiu plantant en Secció Especial.

### 2011

Lema: Ens vorem a l'infern
Artista: Manuel Martín Huguet
Disseny: Sento Llobell
Infantil
Lema: de qué vas?
Artista: Joan S. Blanch

### 2012

Lema: Leonardo Da Vinci
Artista: Manolo García
El monument tenia com a figura central un gegantí cap de Leonardo Da Vinci de 10.000 quilos i fet en un 90% per fusta. Aquesta figura ha estat la més gran que mai s'ha fet en un ninot unit.
El monument va rebre el 1r premi d'enginy i gràcia de la secció especial.
Infantil
Lema: No és per casualitat
Artista: Joan S. Blanch
"Passió" Ninot indultat infantil 2012

### 2013

Lema: Oh Dissea
Artista: "Grup Creatiu Itaca": Manolo García, Javier Alvarez Sala-Salinas, Sergio Penadés.
Disseny: Ramon Plà i Joan S.Blanch
Guió: Vicent Borrego Pitarch i Jesús Catalá.
Amb la mateixa filosofia que l'any anterior, es va plantar un Cavall de Troia de vareta de catorze metres d'altura. Aquell any, la falla infantil va estar integrada amb la gran.

### 2014

Lema: Tirant lo Banc
Artista: Latorre y Sanz
Disseny: Antonio Ortiz Fuster, Ortifus
El monument, dissenyat per Ortifus, que tornava a les falles catorze anys després, representava l'edifici del Banc de València i incloïa multitud d'escenes satíriques representades per bancs de carrer. El monument va rebre el huité premi de la Secció Especial i el segon d'Enginy i Gràcia en aquella categoria.
Infantil
Lema: Conviure
Artista: Joan S. Blanch
"Un poc més i el bosc es crema" Ninot indultat infantil 2014.

### 2015

Lema: Altres formes de vida. Altres formes de ser.
Artista: Latorre y Sanz
Disseny i guió: Carlos Corredera
Infantil
Lema: Emotio
Artista: Joan S. Blanch
"Jocs de carrer" Ninot indultat infantil 2015

### 2016

Lema: Què hi ha darrere d'un bes
Artista: José Lafarga Palomares
Disseny: Ramon Pla
Infantil
Lema: Muac
Artista: Joan S. Blanch
Amb esta falla Na Jordana va aconseguir el primer premi d'especial infantil després de 26 anys

### 2017

Lema: Comèdia
Artista: Toni Pérez Mena
Disseny: José Gallego
Infantil
Lema Marieta, ja té tinc...
Artistes: Javier i Juan Jesús García Pérez
La falla infantil està inspirada en el conte La Maria no té por de Francesc Gisbert

### 2018

Lema: Llibertat
Artista: Toni Pérez Mena
Disseny: José Gallego
Infantil
Lema: Nòmades. Donetes a tota màquina
Artistes: Javier y Juan Jesús García Pérez

### 2019

Lema: Paris ven val una falla
Artista: Toni Pérez Mena
Disseny: Ramon Pla
Infantil
Lema: Fills
Artistes: Miguel Hache i Reyes Pe
Després de dos anys en la secció primera, Na Jordana torna a la secció especial infantil.

### 2020-2021

Lema: Miracle!
Artista: Mario Gual del Olmo
Disseny: Carlos Corredera
Infantil
Lema: Manual d'instruccions
Artistes: Migue Hache
Debut a la suspensió de les falles a març de 2020, les falles finalment es plantaren al septembre de 2021.

### 2022

Lema: Renaixen$a
Artista: Mario Gual del Olmo
Infantil
Lema: Obert/tancat
Artistes: Migue Hache

### 2023

Lema: Esperança, fe, amor i sort
Artista: Mario Gual del Olmo
Infantil
Lema: De 9 Llibret!
Artistes: Sergio Alcañiz Valiente

### 2024

Lema: Memòries de l'avenir
Artista: Mario Gual del Olmo
Infantil
Lema: Valentia
Artistes: Sergio Alcañiz Valiente

### Galeria d'imatges

* Falla Na Jordana 2003
* Falla Na Jordana 2005
* Falla Na Jordana 2007
* Falla infantil Na Jordana 2007
* Falla Na Jordana 2008
* Falla Na Jordana 2009
* Falla Na Jordana 2010
* Falla infantil Na Jordana 2010
* Falla Na Jordana 2011
* Falla Na Jordana 2012
* Falla Na Jordana 2013
* Falla Na Jordana 2014
* Falla infantil Na Jordana 2014
* Falla Na Jordana 2015
* Falla infantil Na Jordana 2015
* Na Jordana -2016-
* Falla infantil Na Jordana 2016
* Falla Na Jordana 2017
* Falla infantil Na Jordana 2017
* Na Jordana 2018
* Na Jordana 2019
* Na Jordana 2024
* Falla infantil 2024

## Referències

* 1 2 La falla Na Jordana hace de la cultura todo un arte article a Las Provincias el 24 de desembre de 2010 (castellà)
* ↑ Na Jordana, “molt més que una falla” article a Las Provincias el 7 de setembre de 2008 (castellà)
* 1 2 3 Una ‘Pinotxada’ inolvidable Begué, Martín y Jarque renovaron hace 10 años para Na Jordana la plástica fallera - 16 de març de 2011, suplement de falles d'El País (castellà)
* 1 2 3 Na Jordana critica al jurado de Fallas y El Pilar rechaza el quinto premio El País - 18 de març de 2001 (castellà)
* ↑ Na Jordana toca la gloria La falla del barrio de El Carme gana al cumplir su medio siglo de presencia en la sección especial - notícia a El País del 17 de març de 2003
* ↑ Falles: Un immens cap de Leonardo da Vinci de 10.000 quilos presideix el monument de Na Jordana notícia a Vilaweb del 13 de març de 2012
* ↑ Arde Troya en el corazón de Valencia notícia a El Mundo del 12 de març de 2013 (castellà)
* ↑ ¡A quemar bancos! notícia a El Mundo del 14 de març de 2014 (castellà)
* ↑ Falla Na Jordana 2014, de Ortifus, Latorre y Sanz a Cendra Digital 1 d'abril de 2014
* ↑ «Carlos Corredera». [Consulta: 3 abril 2015].

## Enllaços externs

* Web Oficial de l'Associació Cultural Fallera Na Jordana